**PĂREREA TA E FOARTE IMPORTANTĂ!**

Administrația Bazinală de Apă Buzău-Ialomița a elaborat documentul „*Probleme importante de gospodarire a apelor*” identificate în spațiul hidrografic Buzău-Ialomița ce constituie o etapă în realizarea celui de-al treilea plan de management bazinal și are ca scop oferirea unei imagini actualizate, de ansamblu a aspectelor și problemelor importante de gospodărire a apelor ce trebuie abordate în cadrul celui de-al treilea Plan de Management actualizat al spațiului hidrografic Buzău-Ialomița.

Procesul de consultare a documentului mai sus amintit a început din **22 decembrie 2019** și se desfășoarăpe o perioadă de timp de 6 luni de la data publicării, fiind disponibil pe site-ul A.B.A Buzău-Ialomița: <http://www.rowater.ro/dabuzau/SCAR/Planul%20de%20management.aspx> la secțiunile „*Planul de Management al spațiului hidrografic”* și *„Consultarea publicului”* până la **22 iunie 2020.**

Pentru finalizarea planului este necesar aportul tuturor factorilor interesaţi, consultarea publicului fiind un pas important în modelarea managementului apelor la nivelul spaţiului hidrografic.

Vă invităm să consultaţi acest document şi să ne transmiteţi punctul dvs de vedere astfel ca împreună să contribuim la atingerea obiectivelor de mediu prevăzute de Directiva Cadru Apă, transpusă integral în Legea Apelor nr. 107/1996 cu modificările și completările ulterioare.



 Spuneti-ne părerea dumneavoastră despre „Problemele importante de gospodărire a apelor” identificate în spațiul hidrografic Buzău-Ialomița scriindu-ne pe adresa de e-mail : mirela.marinescu@daib.rowater.ro sau la fax 0238427237.

Vă mulțumim pentru timpul acordat cu mențiunea că vom ține cont de comentariile/observațiile dumneavoastră pentru a îmbunătăți documentul supus consultării publice în această perioadă.

**Nu uitați : Apele tuturor cu responsabilități comune !**